**Zmluva o dielo**

uzavretá podľa ustanovenia § 536 Obchodného zákonníka medzi:

1. ...................................
2. ...................................
3. ...................................
4. ...................................

(ďalej len ako „**objednávateľ**“)

a

...................................

...................................

...................................

...................................

(ďalej len ako „**zhotoviteľ“**)

(objednávateľ a zhotoviteľ spoločne v texte zmluvy aj ako „**zmluvné strany**“)

**Článok 1**

**Úvodné ustanovenia**

1. Zhotoviteľ sa touto zmluvou zaväzuje vykonať dielo „................................ ..........................................“, podrobne špecifikované v prílohe č. 1 tejto zmluvy (uvedené dielo ďalej v texte zmluvy len ako „**Dielo**“). Vymedzenie Diela vychádza z projektovej dokumentácie vypracovanej............................. dňa............., ktorá tvorí prílohu č. 2 tejto zmluvy; zhotoviteľ zodpovedá za to, že Dielo ako je vymedzené touto zmluvou v celom rozsahu zodpovedá uvedenej projektovej dokumentácií a zohľadňuje všetky požiadavky z nej vyplývajúce.
2. Za vykonanie Diela sa objednávateľ zaväzuje zaplatiť cenu Diela a to za podmienok dohodnutých v tejto zmluve.
3. Zmluvné strany sa dohodli, že zmluva, a všetky právne vzťahy ňou založené sa spravujú právnym poriadkom Slovenskej republiky.

**Článok 2**

**Miesto a čas vykonania Diela**

1. Miestom vykonania Diela je budova súpisné číslo..........................., postavená na parcele.........., zapísaná na LV č. ........................., vedenom pre katastrálne územie................... a nachádzajúca sa na adrese ....................................
2. Zhotoviteľ vyhlasuje, že sa podrobne oboznámil s miestom vykonania Diela (t.j. aj so stavom budovy, na ktorej sa vykonáva Dielo) a uvedené miesto, ako aj budova sú v celom rozsahu vyhovujúce pre vykonanie Diela tak, aby boli splnené všetky požiadavky definované Objednávateľom a požiadavky vyplývajúce z projektovej dokumentácie. Z uvedeného dôvodu sa zmluvné strany dohodli, že ak sa v priebehu vykonávania Diela objaví akákoľvek prekážka technickej alebo inej podoby majúca povahu v mieste vykonania Diela (resp. v budove, na ktorej sa vykonáva Dielo) a majúca dopad na dojednania v tejto zmluve (napr. na termín, cenu a pod.), zodpovedá za všetky takéto následky zhotoviteľ; to neplatí ak uvedenú prekážku zhotoviteľ nemohol zistiť ani pri vynaložení odbornej starostlivosti. Ak v priebehu vykonávania Diela zhotoviteľ zistí, že Dielo resp. jeho časť nie je možné vykonať podľa projektovej dokumentácie uvedenej v prílohe č. 2, alebo že projektová dokumentácia nezohľadňuje určitú prekážku, alebo skutočný stav stavby, nevhodným spôsobom upravuje stavebné riešenie alebo má vo vzťahu ku možnosti vykonať Dielo akýkoľvek iný nedostatok, je povinný o tom písomne informovať objednávateľa a vyžiadať si pokyn na ďalší postup; inak zhotoviteľ v celom rozsahu za škodu a iné následky spôsobené porušením tejto povinnosti.
3. Objednávateľ zabezpečí pre zhotoviteľa pripravené miesto vykonania Diela tak, že zabezpečí možnosť napojenia na zdroj elektrickej energie 380V a 220V a pitnej vody, skladovacie priestory pre uskladnenie materiálu a náradia, prístup zhotoviteľovi k miestu montáže vo vhodnom čase podľa potreby, ako aj iné vopred dojednané potreby. Náklady na úhradu spotrebovaných médií bude znášať v celom rozsahu zhotoviteľ. Miesto vykonania Diela bude zhotoviteľovi odovzdané na základe písomného protokolu.
4. Termín vykonania a odovzdania Diela ako celku je najneskôr do ...................... Jednotlivé etapy vykonania Diela sú uvedené v prílohe číslo 3 tejto zmluvy.
5. Termín ukončenia vykonania Diela sa predlžuje o čas, po ktorý je vykonávanie Diela prerušené v dôsledku okolností vylučujúcich zodpovednosť zhotoviteľa (rozhodovanie príslušných orgánov, živelné pohromy, vojny, občianske nepokoje, štrajky, výkon archeologických prieskumov v mieste výstavby), alebo je postup vykonávania Diela prerušený alebo spomalený podľa rozhodnutí príslušných orgánov. Vzhľadom na skutočnosť, že Dielo sa vykonáva vo vnútri stavby poveternostná situácia nemá na termín vykonania Diela žiadny vplyv.
6. Objednávateľ je oprávnený kedykoľvek nariadiť zhotoviteľovi prerušenie vykonávania Diela; o túto dobu sa predlžuje celková doba na vykonanie Diela.
7. Ak zhotoviteľ nevykoná Dielo v termíne podľa bodu 4 tohto článku zmluvy môže objednávateľ požadovať zaplatenie zmluvnej pokuty vo výške 1 % z celkovej ceny Diela za každý aj začatý deň omeškania; dojednaním zmluvnej pokuty, ani jej uplatnením nie je dotknuté právo objednávateľa domáhať sa náhrady škody a to v celom rozsahu popri zmluvnej pokute.

**Článok 3**

**Podmienky vykonania Diela**

1. Zhotoviteľ je povinný vykonať Dielo s odbornou starostlivosťou na svoje náklady a na svoje nebezpečenstvo v čase vyplývajúcom z tejto zmluvy.
2. Zhotoviteľ je povinný pri vykonávaní Diela dodržiavať všetky povinnosti vyplývajúce z právnych predpisov a to najmä na úseku bezpečnosti a ochrany zdravia (napr. ochranné pomôcky pre zamestnancov), ochrany majetku a ochrany životného prostredia (napr. limity prašnosti a hlučnosti) a ochrany pred požiarmi. Vzhľadom na miesto vykonania Diela je zhotoviteľ povinný plniť povinnosti podľa noriem uvedených v predchádzajúcej vete účinných v Českej republike. Zhotoviteľ sa zaväzuje každú skutočnosť, ktorá by mohla byť klasifikovaná ako porušenie noriem uvedených v tomto bode (napr. pracovný úraz) bezodkladne oznámiť objednávateľovi.
3. Zhotoviteľ sa zaväzuje Dielo vykonať tak, aby samotné Dielo aj spôsob jeho vykonávania spĺňalo všetky požiadavky zakotvené vo všeobecne záväzných právnych predpisoch, v technických normách (české technické normy a európske technické normy a to vrátane tých, ktoré sami o sebe nie sú záväzné) vzťahujúcich sa na zariadenia, práce, stavebné postupy, ktoré sa uplatnia(využijú) pri Diele a požiadavky vyplývajúce z rozhodnutí stavebných orgánov resp. iných orgánov verejnej moci týkajúcich sa Diela. V prípade, že sa na určitý postup objednávateľa v súvislosti s vykonávaním Diela alebo jeho užívaním (napr. určitý druh súčinnosti, druh údržby a podobne) vzťahuje právny predpis, technická alebo iná norma, inštrukcia výrobcu, či rozhodnutie orgánu štátnej správy, je zhotoviteľ povinný o tom písomne informovať objednávateľa; v opačnom prípade objednávateľ nezodpovedá za škodu spôsobenú nedodržaním takéhoto pravidla.
4. Pri vykonávaní Diela postupuje zhotoviteľ samostatne v zmysle podmienok dojednaných touto zmluvou; v prípade ak objednávateľ v otázke určenia spôsobu vykonávania Diela vydá záväzný písomný pokyn, zaväzuje sa zhotoviteľ tento pokyn splniť.
5. Zhotoviteľ Diela môže poveriť vykonaním Diela inú osobu za predpokladu predchádzajúceho písomného odsúhlasenia zo strany objednávateľa. Pri vykonávaní Diela inou osobou má zhotoviteľ zodpovednosť, akoby Dielo vykonával sám.
6. Zhotoviteľ sa zaväzuje prácu realizovať s dostatočným počtom pracovníkov, v prípade potreby aj v iných ako v pracovných dňoch. Zhotoviteľ taktiež zodpovedá za odbornú úroveň, kvalifikáciu a zdravotný stav svojich zamestnancov a všetkých ďalších osôb, ktoré na vykonanie Diela využije.
7. Zhotoviteľ sa zaväzuje, že všetky osoby na strane zhotoviteľa (najmä zamestnanec, subdodávateľ, alebo iná osoba, ktorej vstup na miesto vykonania Diela zabezpečil zhotoviteľ), ktorým bude v súvislosti s vykonávaním Diela umožnený vstup na miesto vykonávania Diela, budú mať odev výrazne označený logom alebo iným označením zhotoviteľa a to tak, aby nemohli byť zamenené s inými osobami.
8. Zmluvné strany sa dohodli, že ak osoba na strane zhotoviteľa (najmä zamestnanec, subdodávateľ, alebo iná osoba, ktorej vstup na miesto vykonania Diela zabezpečil zhotoviteľ)
9. poruší povinnosť uvedenú v bode 7 tohto článku zmluvy, je zhotoviteľ povinný zaplatiť objednávateľovi zmluvnú pokutu vo výške 100,- € za každý jednotlivý prípad a uvedenú osobu je objednávateľ z miesta vykonávania Diela oprávnený vykázať a odoprieť jej v budúcnosti vstup na miesto vykonávania Diela;
10. donesie na miesto vykonávania Diela alkoholické nápoje, alebo sa bude zdržiavať na mieste vykonávania Diela pod vplyvom alkoholu alebo iných omamných látok, je zhotoviteľ povinný zaplatiť objednávateľovi zmluvnú pokutu vo výške 200,- € za každý jednotlivý prípad a uvedenú osobu je objednávateľ oprávnený z miesta vykonávania Diela vykázať a odoprieť jej v budúcnosti vstup na miesto vykonania Diela. Zmluvné strany sa výslovne dohodli, že objednávateľ je oprávnený námatkovo kontrolovať na mieste vykonávania Diela požívanie alkoholických nápojov osobami uvedenými v tomto bode s tým, že platí, že ak sa osoba uvedená v tomto bode odmietne podrobiť skúške na alkohol alebo omamnú látku, je objednávateľ oprávnený postupovať ako keby bolo zistené, že je pod vplyvom alkoholu alebo omamnej látky;
11. poruší zákaz fajčenia na iných ako vyhradených miestach je zhotoviteľ povinný zaplatiť objednávateľovi zmluvnú pokutu vo výške 100,- € za každý jednotlivý prípad a uvedenú osobu je objednávateľ z miesta vykonávania Diela oprávnený vykázať a odoprieť jej v budúcnosti vstup na miesto vykonania Diela;
12. poruší povinnosť na úseku bezpečnosti ochrany zdravia a práce, alebo sa dopustí poškodenia majetku objednávateľa, alebo iného konania ktoré je v rozpore s dobrými mravmi a pravidlami slušeného správania zhotoviteľ povinný zaplatiť objednávateľovi zmluvnú pokutu vo výške 100,- € za každý jednotlivý prípad a uvedenú osobu je objednávateľ oprávnený z miesta vykonávania Diela vykázať a odoprieť jej v budúcnosti vstup na miesto vykonania Diela.

Dojednaním, ani uplatnením zmluvných pokút uvedených v tomto bode nie je dotknutý nárok objednávateľa na náhradu škody a to v celom rozsahu popri zmluvnej pokute.

1. Zhotoviteľ sa zaväzuje za účelom vykonania Diela zabezpečiť všetky vedľajšie, pomocné a dodatočné činnosti, aj keď nie sú výslovne v podkladoch pre vykonanie Diela uvedené, ich vykonanie však vyplýva z povahy Diela a sú nevyhnutné pre jeho riadne vykonanie; cena takýchto činností je zahrnutá v cene Diela.
2. Všetky veci potrebné na vykonanie Diela sa zaväzuje obstarať zhotoviteľ; ich kúpna cena je zahrnutá v cene za vykonanie Diela. Zodpovednosť za vady podľa tejto zmluvy sa vzťahuje aj na veci, ktoré za účelom vykonania Diela obstaral zhotoviteľ.
3. Zhotoviteľ sa zaväzuje Dielo vykonávať tak, aby boli chránené všetky ostatné časti stavby, materiály a zariadenia nachádzajúce sa v priestore vykonávania Diela a nedošlo k ich poškodeniu; ak dôjde k ich poškodeniu je zhotoviteľ povinný ohlásiť to objednávateľovi bez zbytočného odkladu, a súčasne zabezpečiť odstránenie poškodenia na vlastné náklady.
4. Zhotoviteľ sa zaväzuje, ako pôvodca odpadu na vlastné náklady odstrániť odpady alebo nebezpečné látky vzniknuté jeho činnosťou podľa tejto zmluvy v zmysle príslušných právnych predpisov platných a účinných na území Českej republiky. Objednávateľ má výlučné právo určiť, či s nejakou vecou (napr. získanou demontážou) bude nakladané ako s odpadom alebo bude využitá iným spôsobom.
5. Objednávateľ je kedykoľvek v priebehu vykonávania Diela oprávnený kontrolovať vykonávanie Diela a to aj bez predchádzajúceho oznámenia o vykonaní kontroly zhotoviteľovi. V prípade, že má byť časť vykonaného Diela zakrytá, zaväzuje sa zhotoviteľ informovať objednávateľa aspoň 3 dní vopred a prizvať ho na kontrolu tejto časti Diela.
6. Nebezpečenstvo škody na zhotovovanej veci znáša po celú dobu od zahájenia vykonávania Diela až do doby odovzdania riadne vykonaného Diela zhotoviteľ.
7. Vlastnícke právo k Dielu nadobúda objednávateľ odovzdaním Diela.
8. Zhotoviteľ je povinný na mieste vykonávania Diela, jeho bezprostrednom okolí a prístupových cestách udržiavať počas vykonávania Diela poriadok a bezodkladne po vykonaní Diela miesto vykonávania Diela vhodným spôsobom v celom rozsahu na vlastné náklady upratať.
9. Zhotoviteľ si je vedomý skutočnosti, že odovzdané podklady a technická dokumentácia sú obchodným tajomstvom objednávateľa, že je povinný ich chrániť a k ich ochrane zaviazať i osoby, ktoré prípadne použije k zhotoveniu predmetu diela.
10. V prípade, že zo strany akéhokoľvek orgánu verejnej moci bude objednávateľovi v súvislosti s vykonávaním Diela uložená sankcia za skutok resp. za konanie, za ktoré zodpovedá zhotoviteľ nahradí zhotoviteľ túto sankciu objednávateľovi v lehote 14 dní od doručenia jeho výzvy; súčasťou výzvy musí byť aj kópia rozhodnutia, ktorým bola sankcia uložená. Zmluvné strany sa zaväzujú, že sa vzájomne budú informovať o zahájení akýchkoľvek konaní voči nim týkajúcich sa Diela a v súvislosti s týmito konaniami si budú poskytovať súčinnosť.
11. Zhotoviteľ sa zaväzuje poistiť Dielo proti bežným rizikám, udržiavať poistenie a na požiadanie objednávateľa preukázať existenciu poistky. V prípade porušenia tejto povinnosti je objednávateľ oprávnený odstúpiť od zmluvy. Zhotoviteľ je tiež povinný preukázať objednávateľovi uzavretie poistky pre prípad škody spôsobenej jeho činnosťou a takúto poistku udržiavať počas celej doby vykonávania Diela a na požiadanie objednávateľa preukázať existenciu poistky V prípade porušenia tejto povinnosti je objednávateľ oprávnený odstúpiť od zmluvy. Zhotoviteľ je povinný uzatvoriť poistenie pre prípad škody spôsobenej objednávateľovi pri vykonávaní diela minimálne v hodnote 250 000 €.
12. Objednávateľ vykonáva na stavbe technický dozor (osobne alebo prostredníctvom ním poverenej osoby) za účelom posúdenia, či je Dielo vykonávané v súlade s podmienkami vyplývajúcimi zo zmluvy. Za týmto účelom ma technický dozor prístup na miesto vykonávania Diela a môže si vyžadovať stavebný denník a iné podklady týkajúce sa vykonávania Diela. Na akékoľvek zistené nedostatky technický dozor upozorní zhotoviteľa zápisom do stavebného denníka – nedodržanie tohto postupu zo strany objednávateľa však nemá žiadne následky na nároky objednávateľa zo zodpovednosti za vady.
13. Zhotoviteľ bude od zahájenia činnosti na mieste vykonávania Diela viesť stavebný denník, do ktorého bude každý deň zapisovať prehľad skutočností dôležitých pre plnenie zmluvy, najmä údaje o postupe prác a ich kvalite, opis priebehu prác a iné rozhodujúce skutočnosti. Stavebný denník musí byť neustále k dispozícii a musí byť prístupný objednávateľovi počas výkonu prác na mieste vykonávania Diela. Stavebný denník bude zhotoviteľ viesť až do riadneho prevzatia Diela. Denné záznamy budú zapisované do denníka s číslovanými stranami a s dvoma oddeliteľnými prepisovými stranami. Oddeliteľné prepisové strany sú číslované rovnako ako prvá strana. Denné záznamy vykonáva zhotoviteľ a predloží ich objednávateľovi zásadne v deň, kedy bolo vykonané plnenie alebo práce, ktoré majú byť uvedené v denníku – ak objednávateľ nesúhlasí s obsahom záznamu uvedie túto skutočnosť do stavebného denníka do 3 dní od jeho predloženia. V denných záznamoch nesmie byť ponechané žiadne voľné miesto. Zhotoviteľ je povinný mať druhé prepisové strany každodenných záznamov uložené oddelene od originálov, tak aby boli k dispozícii v prípade straty alebo zničenia originálu. Prvé prepisové strany budú odovzdané objednávateľovi. Zmluva nemôže byť menená zápisom do stavebného denníka. Zápisy do stavebného denníka vykonáva technický dozor alebo osoba poverená zmluvnými stranami. Stavebný denník musí byť vedený v súlade s podmienkami vyplývajúcimi z právnych predpisov a iných noriem pre vedenie stavebného denníka.
14. Zhotoviteľ vyhlasuje, že je nositeľom majetkových práv ku každej dokumentácii poskytnutej ním podľa zmluvy, pokiaľ má takáto dokumentácia charakter autorského diela (najmä architektonického diela), na základe čoho pre užívanie takéhoto autorského diela udeľuje objednávateľovi nasledovnú licenciu:
15. objednávateľovi sa udeľuje licencia na použitie takéhoto diela na všetky spôsoby použitia diela v zmysle príslušných autorskoprávnych predpisov, predovšetkým na všetky spôsoby potrebné pre uskutočnenie stavebných prác resp. realizáciu stavby stavby, na ktorú sa dokumentácia vzťahuje, ako aj na používanie diela,
16. licencia sa udeľuje v neobmedzenom rozsahu, ako licencia výhradná a licencia na celú dobu trvania autorských majetkových práv;
17. objednávateľovi sa udeľuje súhlas na udelenie sublicencie na používanie takéhoto diela tretej osobe a to v rozsahu podľa tejto licencie. O udelení sublicencie je objednávateľ povinný informovať zhotoviteľa do 14 dní od jej udelenia;
18. súčasne sa udeľuje objednávateľovi súhlas na postúpenie licencie akejkoľvek tretej osobe – objednávateľ sa zaväzuje informovať zhotoviteľa o takomto postúpení do 30 dní od uzavretia zmluvy o postúpení licencie;
19. odplata za udelenie licencie je zahrnutá v cene Diela.

**Článok 4**

**Cena za Dielo a platobné podmienky**

1. Zmluvné strany sa dohodli na celkovej cene Diela vo výške: ................ (slovom ................eur) eur. Cena Diela pozostáva z nasledovných častí:

...................................................................

...................................................................

...................................................................

1. Cena podľa bodu 1 je dohodnutá ako pevná cena a na jej výšku nemá žiadny vplyv, že bola určená podľa rozpočtu. V cene je zahrnutá cena všetkých materiálov použitých zhotoviteľom a cena všetkých prác vynaložených zhotoviteľom; súčasťou ceny diela sú tiež, nie však výlučne náklady spojené s dodržiavaním predpisov a noriem uvedených tejto zmluve (bezpečnosť, odpady apod.), náklady na dopravu pracovníkov, materiálu a zariadení, náklady na energie, pokiaľ nie je v tejto zmluve dohodnuté inak, všetky montážne náklady (presun montážnych zariadení, ich prevádzka), náklady na všetky skúšky, náklady na odstránenie vád a nedorobkov, dodávka dokumentácie a licenčné práva k nej, náklady na oblečenie, školenia a iné vybavenie pracovníkov.
2. Ak bude pre riadne vykonanie Diela potrebné použitie ďalších materiálov (napr. väčšie množstvo, iné druhy), či technologických častí alebo vynaloženie ďalších prác neuvedených prílohe č 1. tejto zmluvy, znáša náklady na takýto materiál, technologické časti a práce zhotoviteľ, bez práva ich náhrady a bez práva zvýšenia ceny Diela voči objednávateľovi.
3. Akékoľvek naviac práce podliehajú písomnej dohode zmluvných strán, v ktorej bude dojednaný aj ich dopad na cenu Diela. Ak zhotoviteľ vykoná naviac práce bez ich odsúhlasenia objednávateľom, nemá zhotoviteľ nárok na úhradu ich ceny, vydanie obohatenia ani žiadny obdobný nárok a v celom rozsahu znáša náklady na tieto naviac práce sám.
4. Zmluvné strany sa dohodli na nasledovných podmienkach platenia ceny za dielo:

...................................................................

...................................................................

...................................................................

1. Režim dane z pridanej hodnoty sa bude spravovať pravidlami vyplývajúcimi z príslušných právnych predpisov.
2. Faktúra bude spĺňať všetky náležitosti daňového dokladu a ich súčasťou bude súpis vykonaných prác a dodávok potvrdený objednávateľom. V prípade, že faktúra nebude obsahovať náležitosti uvedené v tejto zmluve resp. podľa príslušných právnych predpisov, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
3. Objednávateľ uhradí príslušnú časť ceny Diela na účet uvedený vo faktúre; za správnosť tohto údaja zodpovedá v celom rozsahu zhotoviteľ.

**Článok 5**

**Skúšky a odovzdanie Diela**

1. Zhotoviteľ sa zaväzuje pred odovzdaním Diela vykonať nasledovné skúšobné úkony resp. skúšobné procesy (prípadne iné overovacie úkony):

-

-

-

1. Zhotoviteľ vyhlasuje, že úkony a procesy uvedené v bode 1 sú všetkými skúškami vyplývajúcimi z právnych predpisov, technických (vrátane tých, ktoré sami o sebe nie sú záväzné) alebo iných noriem a odporúčaní výrobcov jednotlivých súčastí Diela. Za škodu spôsobenú nesprávnosťou alebo neúplnosťou tohto vyhlásenia zodpovedá v celom rozsahu zhotoviteľ.
2. Objednávateľ má právo byť prítomný pri vykonaní úkonov a procesov uvedených v bode 1 tohto článku zmluvy – zhotoviteľ je povinný oznámiť termín každého takéhoto úkonu a procesu minimálne 7 dní vopred; o ich priebehu bude spísaný protokol podpísaný oboma zmluvnými stranami.
3. Úspešné absolvovanie skúšobných úkonov a procesov uvedených v bode 1 tohto článku je predpokladom pre odovzdanie Diela – ak nebude ktorýkoľvek zo skúšobných úkonov alebo procesov uvedených v bode 1 absolvovaný úspešne, nie je objednávateľ povinný Dielo prevziať. To neplatí výlučne v prípadoch, ak za neúspešne absolvovanie skúšobného úkonu alebo procesu zodpovedá objednávateľ.
4. Termín preberacieho konania je zhotoviteľ povinný oznámiť objednávateľovi najmenej 7 dní vopred.
5. O priebehu preberacieho konania bude zmluvnými stranami spísaný protokol, v ktorom zmluvné strany opíšu stav Diela, priebeh a výsledok preberacieho konania. Ak bude výsledkom preberacieho konania prevzatie Diela objednávateľom, prílohu protokolu bude tvoriť všetka dokumentácia týkajúca sa Diela (atesty, návody na použitie, certifikáty, zápisy o skúškach, revízne správy, stavebný denník); inak platí, že nedošlo odovzdaniu riadne vykonaného Diela.
6. Objednávateľ je oprávnený odmietnuť prevzatie Diela, ak Dielo bude obsahovať akékoľvek vady alebo nedorobky. V takomto prípade sa opakuje odovzdanie Diela po odstránení vytknutých vád a nedorobkov; pre nové preberacie konanie platia ustanovenia tohto článku.

**Článok 6**

**Vady Diela**

1. Zhotoviteľ zodpovedá za vady, ktoré má Dielo v čase jeho odovzdania objednávateľovi, aj keď sa stanú zjavnými až po odovzdaní Diela. Zhotoviteľ zodpovedá takisto za vady, ktoré vzniknú po dobe uvedenej v predchádzajúcej vete, ak sú spôsobené porušením jeho povinností. Nároky objednávateľa zo záruky za akosť poskytnutej zhotoviteľom nie sú ustanoveniami predchádzajúcich dvoch viet dotknuté.
2. V prípade ak objednávateľ zistí vady Diela je povinný oznámiť ich písomne (vrátane mailovej alebo faxovej formy) zhotoviteľovi do 14 dní od ich zistenia. Zmluvné strany sa dohodli, že pre uplatňovanie vád podľa tejto zmluvy vylučujú použitie ustanovenia § 562 Obchodného zákonníka.
3. V prípade, ak bude objednávateľ požadovať odstránenie vád opravou alebo vykonaním náhradného diela, je zhotoviteľ povinný začať s odstraňovaním vád v lehote do 3 dní od doručenia reklamácie. Za omeškanie so splnením povinnosti uvedenej v predchádzajúcej vete je zhotoviteľ povinný zaplatiť objednávateľovi zmluvnú pokutu vo výške 100,- € za každý začatý deň omeškania; dojednaním zmluvnej pokuty, ani jej uplatnením nie je dotknuté právo objednávateľa domáhať náhrady škody a to v celom rozsahu popri zmluvnej pokute.
4. Zhotoviteľ je povinný odstrániť reklamované vady najneskôr v lehote 10 dní odo dňa doručenia reklamácie. Za omeškanie so splnením povinnosti uvedenej v predchádzajúcej vete je zhotoviteľ povinný zaplatiť objednávateľovi zmluvnú pokutu vo výške 100,- € za každý začatý deň omeškania; dojednaním zmluvnej pokuty, ani jej uplatnením nie je dotknuté právo objednávateľa domáhať náhrady škody a to v celom rozsahu popri zmluvnej pokute.
5. Náklady na zisťovanie vady (obhliadka vád, diagnostika príčin a podobne) znáša vždy zhotoviteľ.
6. Ak zhotoviteľ nebude reagovať na písomnú výzvu k odstráneniu vád z vykonaného diela a vady nezačne odstraňovať alebo vady neodstráni v lehote uvedenej v tejto zmluve, objednávateľ má právo tieto vady odstrániť pomocou tretích osôb a to na náklady zhotoviteľa.
7. O každom odstraňovaní vady zmluvné strany spíšu protokol s opisom vady a postupom jej odstraňovania.
8. Pri vadách Diela patria objednávateľovi nasledovné nároky:
9. dodanie náhradného Diela za vadné Dielo, ak možno Diela vzhľadom na jeho povahu vrátiť,
10. dodanie chýbajúceho Diela,
11. odstránenie právnych vád,
12. bezplatné odstránenie vád opravou Diela, ak sú vady opraviteľné,
13. primeraná zľava z ceny Diela,
14. odstúpenie od zmluvy (alebo jej časti) v prípade, že Dielo nie je možné riadne užívať alebo je vada takého charakteru, že sa jedná o podstatné porušenie zmluvy, alebo sa v priebehu šiestich kalendárnych mesiacov objavia tri rôzne vady Diela, alebo sa opakovane (minimálne trikrát) vyskytne tá istá vada. Ak je časť Diela oddeliteľná od zostávajúcej časti Diela môže objednávateľ odstúpiť aj od časti zmluvy.
15. Voľba medzi uvedenými nárokmi patrí objednávateľovi; už uplatnený nárok nemôže objednávateľ meniť bez súhlasu zhotoviteľa. Ak je časť Diela oddeliteľná od zostávajúcej časti Diela, môže objednávateľ svoj nárok uplatniť aj len voči tejto časti Diela.
16. Ak objednávateľ nevyužije pri prvej voľbe právo odstúpiť od zmluvy, môže od zmluvy odstúpiť ak:
17. zhotoviteľ vady neopraví v lehote uvedenej v tejto zmluve, alebo v takejto lehote nedodá náhradné dielo,
18. sa ukáže, že vady nie sú opraviteľné, alebo ak zhotoviteľ nedodá náhradné dielo v primeranej lehote, alebo
19. zhotoviteľ vyhlási, že vady nemôže opraviť prípadne, že ich oprava nie je z ekonomického hľadiska účelná.
20. V prípadoch uvedených v predchádzajúcom bode môže objednávateľ namiesto odstúpenia od zmluvy požadovať aj primeranú zľavu.
21. Nárokmi zo zodpovednosti za vady nie je dotknutý nárok objednávateľa na náhradu škody.

**Článok 7**

**Záruka za akosť**

1. Zhotoviteľ týmto na seba preberá záväzok, že Dielo bude spôsobilé na použitie pre dohodnutý účel resp., že si zachová svoje vlastnosti a to počas doby ........... rokov.
2. Záručná doba začína plynúť dňom prevzatia Diela objednávateľom bez výhrad.
3. Zmluvné strany sa dohodli, že pre uplatnenie práv zo záruky za akosť vylučujú použitie ustanovenia § 428 Obchodného zákonníka.
4. Ustanovenia článku 6 body 2 - 12 platia rovnako aj pri uplatňovaní nárokov zo zodpovednosti za vady v rámci záruky za akosť.

**Článok 8**

**Odstúpenie od zmluvy**

1. Každá zo zmluvných strán je oprávnená odstúpiť od zmluvy v zmysle ustanovenia § 345 a nasl. Obchodného zákonníka alebo v iných prípadoch vyplývajúcich z právnych predpisov alebo z tejto zmluvy.
2. Za podstatné porušenie povinnosti zhotoviteľa sa považuje:
   1. omeškanie zhotoviteľa s vykonaním Diela dlhšie ako 14 dní oproti zmluvnému termínu,
   2. svojvoľné a neodôvodnené prerušenie vykonávania Diela, alebo také vykonávanie Diela, pri ktorom nebudú dodržiavané zmluvné podmienky vykonávania Diela.
3. Za podstatné porušenie povinnosti objednávateľa sa považuje omeškanie s úhradou ceny Diela alebo jej časti o viac ako 60 dní.
4. V prípade odstúpenia od zmluvy objednávateľom platí, že objednávateľovi patrí právo rozhodnúť sa, či si vykonanú časť Diela ponechá. Ak sa objednávateľ rozhodne ponechať si vykonanú časť Diela má zhotoviteľ nárok na zaplatenie peňažnej čiastky zodpovedajúcej tomu o čo sa objednávateľ obohatil; prevyšujúca časť ceny Diela bude vrátená objednávateľovi spolu s úrokmi vo výške 0,02 % denne od dňa jej zaplatenia do jej vrátenia. Ak objednávateľ nevyužije právo ponechať si vykonanú časť Diela, je zhotoviteľ povinný si Dielo prevziať a objednávateľovi patrí zaplatená cena Diela spolu s úrokom vo výške 0,02 % denne odo dňa jej zaplatenia do vrátenia. Nárok na náhradu škody patriaci objednávateľovi týmto postupom nie je dotknutý.
5. V prípade odstúpenia od zmluvy zhotoviteľom má zhotoviteľ nárok na vydanie existujúcej časti Diela; objednávateľ má právo na vrátenie zaplatenej ceny Diela. Nárok na náhradu škody patriaci zhotoviteľovi nie je týmto postupom dotknutý. Zhotoviteľovi patrí právo požadovať namiesto vydania Diela zaplatenie dohodnutej ceny Diela po zohľadnení toho, čo zhotoviteľ nevykonaním Diela v plnom rozsahu ušetril.

**Článok 9**

**Záverečné ustanovenia**

1. Zmluvné strany sa dohodli, že všetky spory z tejto zmluvy je oprávnený riešiť vecne a miestne príslušný súd Slovenskej republiky. Strany sa zaväzujú, že všetky spory vyplývajúce z ich zmluvného vzťahu sa budú v prvom rade snažiť riešiť zmiernou cestou.
2. Zmluvné strany sa dohodli, že žiadna zo zmluvných strán nie je oprávnená postúpiť akékoľvek pohľadávky z tejto zmluvy tretím osobám bez predchádzajúceho písomného súhlasu druhej zmluvnej strany.
3. Zmluvné strany sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, ani tieto informácie nepoužijú pre iné účely ako pre plnenie podmienok tejto zmluvy.
4. Akékoľvek zmeny tejto zmluvy vyžadujú formu písomného dodatku podpísaného oboma zmluvnými stranami.
5. Zmluva je vyhotovená v 4 vyhotoveniach, z ktorých každá zo zmluvných strán obdrží dve vyhotovenia.
6. Súčasťou záväzkov založených touto zmluvou je obsah príloh uvedených v tomto bode zmluvy. Pokiaľ existujú medzi ustanoveniami tejto zmluvy a jej prílohami alebo dokumentmi s ňou súvisiacimi akékoľvek rozpory, majú prednosť ustanovenia zmluvy.

Prílohami zmluvy sú:

- príloha č. 1: Špecifikácia diela

- príloha č. 2: Projektová dokumentácia

- príloha č. 3: Harmonogram

1. Zmluvné strany prehlasujú, že si túto zmluvu prečítali, a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy.

V Humennom, dňa...............................

................................................................ ................................................................

Objednávateľ Zhotoviteľ